
NOTA SOBRE PLANTES DE LES PITIUSES 


NÈsTOR TORRES! 


RESUM. Es donen a conèixer unes poques novetats florístiques d'aquestes illes, s'am- 
plien les conegudes a Formentera i es confirma la presència d'altres. 


SUMMARY. Several new plant species of the Pityusic Islands are recorded, the num- 
ber of those on Formentera is increased and the presence of varius species is confirmed. 


Epilobium parviflorum Schreb. 


En el llit del torrent des Nadals (Sant Josep) herboritzàrem el 30-08-81 
aquesta espècie amb flors i fruits. Es troba molt localitzada en un petit tros en 
la següent associació: 


Scirpus holoschoenus L. Geranium robertianum L. 
Sonchus maritimus L. Plantago major L. 
Equisetum ramosissimum Desf. Cirsium sp. 

Viola cf. suavis Bieb. Arum italicum L.. 
Euphorbia pubescens Vahl. Adiantum capillus-veneris L. 
Prunella vulgaris L Picris echioides L. 


Ja dins laigua es troben, Samolus valerandi L., Mentha aquatica L., 
Apium graveolens L. 
Ni el gènere ni la familia eren coneguts a Fivissa. 


1 Apartat de Correus 64. Eivissa. 

Prunella vulgaris L. 


Viu molt localitzada dins el Molinio-Holoschoenion i tan sols l'hem trobat 
a dos indrets. 

A les vores d'un regueró de curs permanent del ja esmentat torrent des 
Nadals, en un canyar davall d'exemplars arboris de Myrtus communis L. i d'al- 
gun Salix alba L. 

Prop del Broll, al torrent de Buscastell (Sant Antoni), forma comunitat 
amb: 


Pulicaria dysenterica (L.) Bernh. Gomphocarpus fruticocus (L.) R. Br. 


Mentha spicata L. Lythrum sp. 

Inula viscosa (L.) Ait Rosa agrestis Savi 
Scirpus holoschoenus L. Coriaria myrtifolia L. 
Pontentilla reptans L. Nerium oleander L 
Equisetum ramosissimum Desf. Mentha suaveolens Ehrh. 


Rubus ulmifolius Schott. 


Aquest gènere era desconegut a les Pitiüses. MARES i VIGINEIX (1880) citen 
l'espècie de Mallorca, però tant DUVIGNEAUD (1979) com BoNAFÈ (1977-1980) 
només recullen Prunella laciniata (L.) La planta eivisenca és sense cap dubte 
Prunella vulgaris L. 


Melissa officinalis L. 


A la "Flora de Mallorca" de Bonafè (1977-1980) s'indica com a pròpia de 
totes les illes. Es tracta, segons creiem, d'un error en la transcripció de la llista 
de DUVIGNEAUD (1979). La planta, en la llista esmentada, només apareix com 
mallorquina i no ha estat citada per cap dels botànics que han estudiat les Pi- 
tiüses. La donam per tant com a novetat. 

N'hem trobat dos o tres peus ja fructificats, el 20-08-81, al torrent de Ba- 
lansat (Sant Miquel) en un canyar amb Clematis flammula L., Rubus ulmifolius 
Schott., Viola cf. suavis Bieb. Hypericum tomentomentosum L., etc. Es tracta, 
molt probablement, d'una planta naturalitzada, però no l'hem vist mai cultiva- 
da a Eivissa. 


Artemisia vulgaris L. : 


Sobre velles parets que delimiten els horts propers al rierol de Santa Eu- 
lària, no lluny del pont pròxim a la vila. 

Allium chamaemoly L. 


Per indicació de C. GUERAU D'ARELLANO localitzàrem aquest allet en un 
erm entre Cala Tarida i Cala Molí. El 13-02-81 tots el exemplars estaven fruc- 
tificats i iniciaren la floració a darrers de gener de l'any següent. 

Pensem que s'ha d'estendre a Eivissa l'àrea de distribució de l'associació 
Allietum chamaemoly descrita per primera vegada per René MOLINER del lito- 
ral provençal i de Còrsega. Trobada després per O. de Boròs i R. MOLINIER a 
Mallorca i Menorca. 

L'associació eivissenca es caracteritza per la presència i abundància de Sci- 
lla obtusifolia Poier. 

La mostra de Cala Molí, que sembla molt pròxima a l'associació típica, es 
troba en un pla de sòl prim i pedregós. sobre roques calcàries, afectat directa- 
ment pels vents marins, amb savines arbustives i romaní. De l'inventari volem 
destacar: 


Romulea columnae Seb. et M. Evax pigmaea (L.) Brot. 
Merendera filifolia Camb. Bellis annua L. 

Scilla obtusifolia Poir. Arisarum vulgare Targ.—Tozz. 
Ophioglossum lusitanicum L. Atractylis cancellata L. 
Gladiolus sp. Bupleurum semicompositum L. 
Narcissus serotinus L. Phagnalon rupestre (L.) D. C. 


junt amb altres espècies del Thero-Brachypodietea. 
L'Allium chamaemoly L. viu a les localitats de Cala Tarida, Cala Molí i 
Puig des Savinar a la costa sudoccidental eivissenca, i hem comprovat la seua 
presència al Puig d'En Fita, Puig des Escandells i Puig des Molins, pròxims a 
la ciutat. 
No l'hem trobat a Formentera per bé que abunden en aquesta illa erms de 
fisonomia i composició florística similar. 


Orchis saccata Ten. 
(= Orchis collinae Soland.) 


En els pradells que són tan comuns a l'àrea del Cap de Barbaria i de Cala 
Saona, de Formentera, la recollírem en plena floració el 12-03-81. En veiérem 
pocs peus, sempre aillats, junt amb Ophrys tenthredinifera Willd. molt comuna 
i també florida en aquells dies. Amb ella trobàrem Ophioglossum lusitanicum 
L., Evax pigmea (L.) Brot., Ranunculus paludosus Poir., Bellis annua L., Ro- 
„mulea columnae Seb et M., Merendera filifolia Camb., Gagea iberica Terr., 
etc. 

Fins avui, a les Illes, només era coneguda a Mallorca. 
Ro Bo 


Les segúens són noves per a Formentera: 

Scilla obtusifolia Poir. A sa Cala i entre torrent Fondo i la Punta Roja, a 
la Mola. 

Gagea iberica Terr. Molt rara, un exemplar a Cala Saona i tres al Cap de 
Batbaria en erms del Thero-Brachypodietea. 

Arum italicum Mill. Al peu dels cingles de la Fernanda, a la Mola, en lloc 
ombrívol i nitròfil. 

Asparagus acutifolius L. Molt rara a les -pinedes de la Pujada de la Mola, 
en sòl arenós. 

Smyrnium oluastrum L. En tancons de Sant Francesc. 


* x x 


Finalment confirmar la presència d'espècies ja citades per autors antics i 
no retrobades després o bé d'altres sense localització precisa. 


Succovia balearica (L.) Medic. 


Únicament apareix en el treball de FoNT 1 QUER "La flora de las Pitiusas y 
sus afinidades con la de la Península Ibérica" (1927) com a planta de les Pitiú- 
ses però sense precisar-ne localitat. 

N'hem trobat un sol peu ja fructificat el 3-05-80 a la vessant nordiocciden- 
tal del Vedrà. 


Biscutella auriculata L. 


CAMBESSEDES (1827) cita la planta de Santa Gertrudis. 
L'hem vist en camps de secà a Ca Na Poua i al Eug F Pullac (Santa Maria), 
entre Jesús i Santa Gertrudis. 


Pulicaria dysenterica (L.) Berhn 


BARCELÓ (1819-1881) la dóna de Sant Antoni. No és rara als cursos d'ai- 
gua més o menys permanents: riu de Santa Eulària, torrent de Buscastell, to- 
rrent de s'Aigua. 

Aceras antropophorum (L.) Ait 


Aquesta orquídia havia estat citada per ENoCHE (1921-1923), situant-la a 
l'àrea des Fornàs (Sant Rafel). N'hem trobat tres exemplars en floració ja una 
mica passada el 19-04-80 en una sitja abandonada del torrent de ses Boques 
(es Cubells,) i un al Coll de Vila de la Serra d'En Balansat (Jesús) a la vora 
d'un camí forestal. 


Limodorum abortivum (L.) Swartz. 


Havia estat trobada a les immediacions de la Cala de Xarraca per Pere 
PALAU i citada per aquest a la Revista Ibiza (1953). No apareix recollida a la 
llista de DUVIGNEAUD (1979). 

No és rara a la zona de Sant Joan. En plena floració a darrers d'abril 
l'hem vist al Puig d'En Guillen i al Canal d'En Rotes, a sa Mala Costa, i molt 
abundant al cim de la Serra Grossa. 

